EELNÕU

|  |
| --- |
| **O T S U S** |
|  |
| Kadrina  | 30. august 2023 nr  |
|  |
|  |
|  |
| Nõusoleku andmine isikliku kasutusõiguse seadmiseks  |  |
|  |
|  |

Kadrina Vallavalitsus on tellinud põhiprojekti „Viitna tee 1//5 juurdepääsutee ja parkla“ Kadrina alevikus kalmistu väravani viiva jalgtee ja kalmistuparkla ehitamiseks. Projekti on kooskõlastanud Transpordiamet ja EELK Kadrina Katariina Kogudus. Kadrina Vallavalitsus on läbi viinud riigihanke ja leidnud ehitaja, kes teostab projektijärgsed tööd. Kadrina Vallavolikogu on valla 2023. aasta eelarvest eraldanud vahendid kalmistu kõrvale jalgtee ja parkla rajamiseks.

Tegemist on sihtotstarbeliselt riigieelarvest eraldatud vahenditega. Enne ehitamist tuleb sõlmida isikliku kasutusõiguse notariaalne leping eraomandis olevale Viitna tee 1//5 (katastritunnus 27304:001:0013) osale kogupindalaga 2756 m2 (kaart lisatud) tasuta kasutamiseks. Leping sõlmitakse enne ehitusloa väljastamist.

Asjaõigusseaduse § 225 lõikest 1 tulenevalt koormab isiklik kasutusõigus kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile. Kadrina vallavara valitsemise korra § 2 lõike 1 kohaselt kuuluvad vara hulka muuhulgas rahaliselt hinnatavad õigused ja kohustused. Selleks on piiratud asjaõigustest Kadrina valla kasuks seatav isiklik kasutusõigus. Sama korra § 4 lõigetest 1 ja 2 tulenevalt kasutatakse vara muuhulgas igaühe õigusena avalikes huvides. Rajatav jalgtee ja parkla jäävad avalikku kasutusse. Sama korra § 37 lõike 2 punkti 2 kohaselt otsustab antud juhul isikliku kasutusõiguse seadmise volikogu.

Eeltoodust tulenevalt ja tuginedes kohaliku omavalitsuse korralduse seaduse § 22 lõike punktile 6.1, asjaõigusseaduse §-i 225 lõikele 1 ja Kadrina Vallavolikogu 2012. aasta 30. mai määrusega nr 50 kehtestatud „Kadrina vallavara valitsemise korra“ § 37 lõike 2 punktile 2, lõikele 3 ning lähtudes Eesti Evangeelse Luterliku Kiriku Konsistooriumi 11.juuli 2023. aasta otsusest nr 96 „Kadrina kogudusele loa andmine kinnisasja osa tasuta kasutamiseks ja isikliku kasutusõigusega koormamiseks“ Kadrina vallavolikogu

o t s u s t a b:

1. Anda vallavalitsusele nõusolek sõlmida Kadrina alevikus jalgtee ja kalmistuparkla ehitamiseks isikliku kasutusõigusega koormamise notariaalne leping EELK Kadrina Katariina Koguduse eraomandis olevale Lääne-Viru maakonnas Kadrina vallas Kadrina alevikus asuvale Viitna tee 1//5 kinnisasjale (Tartu Maakohtu kinnistusosakonna registriosa nr 4437231, katastritunnus 27304:001:0013), Kadrina valla kasuks järgmistel tingimustel:

1.1. isikliku kasutusõiguse kasutusala on ligikaudu 2756 m2 vastavalt otsuse lisaks olevale isikliku kasutusõigusega koormatava maa-ala plaanile;

1.2. isikliku kasutusõiguse sisuks on Kadrina vallale kui õigustatud isikule õiguse andmine jalgtee ja parkla ehitamiseks, omamiseks, ööpäevaringseks avalikuks kasutamiseks ja teehoiu korraldamiseks talitluse tagamise eesmärgil. Isikliku kasutusõiguse lepingu lahutamatuks lisaks on isikliku kasutusõigusega koormatava ala plaan;

1.3. isiklik kasutusõigus seatakse tasuta ja 20 aastaks;

1.4. isikliku kasutusõiguse seadmisega seotud kulud tasub Kadrina vald,

1.5 kinnisasja osa kasutamisega seotud maksud ja koormised või muud riigivaraga seotud

kõrvalkulud tasub Kadrina vald proportsionaalselt kasutusõiguse ulatusega.

2. Volitada vallavalitsust teostama käesoleva otsuse punktis 1 nimetatud isikliku kasutusõiguse seadmisega seotud toiminguid.

3. Volitada abivallavanem Aarne Laasi alla kirjutama EELK Kadrina Katariina Koguduse ja Kadrina valla vahelisele isikliku kasutusõiguse seadmise notariaalsele lepingule.

4. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud

tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |